दीपा मलिक

दीपा मलिक (जन्म:30 सितंबर 1970), शॉटपुट एवं जेवलिन थ्रो के साथ-साथ तैराकी एवं मोटर रेसलिंग से जुड़ी एक विकलांग भारतीय खिलाड़ी हैं जिन्होंने 2016 पैरालंपिक में शॉटपुट में रजत पदक जीतकर इतिहास रचा। 30 की उम्र में तीन ट्यूमर सर्जरीज और शरीर का निचला हिस्सा सुन्न हो जाने के बावजूद उन्होंने न केवल शॉटपुट एवं ज्वलीन थ्रो में राष्ट्रीय अंतरराष्ट्रीय प्रतियोगिता में पदक जीते हैं, बल्कि तैराकी एवं मोटर रेसलिंग में भी कई स्पर्धाओं में हिस्सा लिया है। उन्होंने भारत की राष्ट्रीय प्रतियोगिताओं में 33 स्वर्ण तथा 4 रजत पदक प्राप्त किये हैं। वे भारत की पहली महिला हैं जिन्हें हिमालय कार रैली में आमंत्रित किया गया। वर्ष 2008 तथा 2009 में उन्होंने यमुना नदी में तैराकी तथा स्पेशल बाइक सवारी में भाग लेकर दो बार लिम्का बूक ऑफ वर्ल्ड रिकार्ड में अपना नाम दर्ज कराया। यही नहीं, सन् 2007 में उन्होने ताइवान तथा 2008 में बर्लिन में जवेलिन थ्रो तथा तैराकी में भाग लेकर रजत एवं कांस्य पदक प्राप्त किया। कोमनवेल्थ गेम्स की टीम में भी वे चयनित की गई। पैरालंपिक खेलों में उनकी उल्लेखनीय उपलब्धियों के कारण उन्हें भारत सरकार ने अर्जुन पुरस्कार और राजीव गांधी खेल रत्न प्रदान किया। <ref name=jagran>{{cite news|last=गुप्ता|first=प्रगति|authorlink=|title=हर फील्ड में विजेता रही मैं: दीपा मलिक (साक्षात्कार)|url=http://www.jagran.com/sakhi/personal-i-have-been-a-wi

रियो पैरालिंपिक खेल- 2016 में दीपा मलिक ने शॉट-पुट में रजत पदक जीता, दीपा ने 4.61 मीटर तक गोला फ़ेंका और दूसरे स्थान पर रहीं। पैरालिंपिक खेलों में मेडल जीतने वाली दीपा पहली भारतीय महिला बन गई हैं।

परिचय 
दीपा मलिक का जन्म 30 सितंबर 1970 को हरियाणा के सोनीपत में हुआ। दीपा की पृष्ठभूमि एक सैन्य परिवार से है। उनके पिता कर्नल बीके नागपाल हैं। रिटायर्ड कर्नल बिक्रम सिंह, दीपा के पति हैं। उनकी दो बेटियां हैं। उनकी बड़ी बेटी का नाम देविका है और छोटी बेटी का नाम अम्बिका है।

राष्ट्रीय पुरस्कार 

 राजीव गाँधी खेल रत्न - २०१९ 
 पद्म श्री - २०१७ 
 प्रथम महिला पुरष्कार (महिला और बाल विकास मंत्रालय ) - २०१७ 
 वीमेन ट्रांसफॉर्मिंग इंडिया अवार्ड (नीति आयोग ) - २०१६ 
 अर्जुन पुरस्कार - २०१२
 (पी.एम सम्मान)- २०२०

अंतराष्ट्रीय पुरस्कार 

 एशियाई पैरा गेम्स जकार्ता २०१८  - जेवलिन - कांस्य पदक 
 एशियाई पैरा गेम्स जकार्ता २०१८  - डिस्कस  - कांस्य पदक 
 पैराओलिंपिक गेम्स रिओ , ब्राज़ील २०१६  - शॉटपुट - रजत पदक 
 एशियाई पैरा गेम्स इंचिओन २०१४ -  जेवलिन - रजत पदक 
 एशियाई पैरा गेम्स चीन २०१० - शॉटपुट  - कांस्य पदक

लिम्का बुक ऑफ़ रिकार्ड्स 

 यमुना नदी के बहाव की उल्टी दिशा में एक किलोमीटर की दूरी तय की - अलाहाबाद - २००८  
 58 किलोमीटर तक स्पेशल तरीके से बाइक राइडिंग 
 पैन इंडिया ड्राइविंग में 3278 किमी सफर 
 लद्दाख में सबसे ऊंची रोड पर ड्राइविंग करके पहुंचना

राजनीति 
दीपा ने मार्च २०१९ में भारतीय जनता पार्टी की सदस्यता हासिल की।

सन्दर्भ

बाहरी कड़ियाँ

दीपा मलिक का व्यक्तिगत जालस्थल
पक्षाघात से पीड़ित दीपा मलिक के बुलंद हौसले वेबदुनिया हिन्दी 
'व्हील चेयर पर बैठी सबसे खूबसूरत महिला हूं मैं' आई बी एन-7
अपंग दीपा ने अर्जित किये 33 स्वर्ण पदक प्रेसनोट

जीवित लोग
भारतीय एथलेटिक्स
महिला एथलीट
अर्जुन पुरस्कार के प्राप्तकर्ता
भारतीय महिलाएँ
1970 में जन्मे लोग
भारतीय महिला खिलाड़ी
राजीव गांधी खेल रत्न के प्राप्तकर्ता